**Zápisnica z mimoriadneho zasadnutia**

**Obecného zastupiteľstva Liptovská Porúbka**

**konaného dňa 20. marca 2011**

Prítomní podľa prezenčnej listiny

Overovatelia zápisnice:

p. Lýdia Rúfusová

p. Ľuboš Čajnák

Program rokovania:

1./ Riešenie havarijného stavu kotla v bytovom dome č. 59

Program rokovania ako aj overovateľov zápisnice prítomní jednomyseľne schválili.

1. Poslancom bola v predstihu zaslaná e-mailom informatívna cenová ponuka spoločnosti INŠTALATÉR – Dušan Piatka, ktorý navrhol 5 alternatív riešenia. P. Ladislav Hutka navrhol dať vypracovať cenovú ponuku p. Jánovi Mlynarčíkovi, ktorý príde na obhliadku kotolne 21. marca 2011 o 8.00 hod..

Rokovania OZ sa zúčastnil kurič p. Ľubomír Vyskok, ktorý informoval poslancov, že všetky tri kotly sú už viac ako 5 rokov po životnosti a že na túto situáciu viackrát upozorňoval bývalého starostu obce PaedDr. Sklenára. Momentálne je v havarijnom stave kotol pre bytový dom č. 59, kde sa t.č. nekúri podkrovie - 4 byty, ale hrozí, že sa nebude kúriť už ani druhé poschodie t.j. ďalšie 4 byty. Aj ďalšie dva kotly sú v zlom technickom stave a hrozí ďalšia havária.

Poslanci zvážili situáciu a dohodli sa, že pri odstraňovaní havarijného stavu kotla na vykurovanie bytového domu č. 59 sa bude zároveň riešiť aj ohrev teplej vody pre bytové č. 59 a 463.

Predbežne sa priklonili s alternatíve č. 5 s tým, že sa počká na cenovú ponuku p. Jána Mlynarčíka.  OZ sa potom opätovne zíde a rozhodne. Požiadavka OZ je, aby dodávateľ zabezpečil kompletnú výmenu kotlov aj s vypracovaním projektovej dokumentácie, jej odsúhlasením na technickej inšpekcii so všetkými potrebnými revíziami.

Overovatelia zápisnice:

p. Lýdia RÚFUSOVÁ .........................................

p. Ľuboš ČAJNÁK .........................................